秦望閣
作者：沈遼
朝代：宋

paragraphs: 秦王昔東狩，猖狂慕長生。
訾黄杳不下，空山獨含情。
瞻彼萬仞勢，强兹千載名。
居然作南屏，翠影臨重城。
伊昔賢太守，樂此烟雲輕。
憑髙結華構，顯敞資神明。
後來宅此地，决訟休羣氓。
仰止鎮靜姿，仁心繇是閎。
東州七萬井，利病隨時平。
百姓望太守，雲間引雙旌。
政成宴賓從，籩豆陳前楹。
上下此相樂，於焉歌太寧。
眄想仲蔚隱，聿懷安石清。
荒湛焉用戒，終想愧崢嶸。